עבד הממהר
ליד הצומת יש מחנק מחמסינים ומאובך,; עבד על חמור אנחנו בתוך מכונית,; קח טמפו פעמיים גרעינים בזול בזול איש,; אומר עבד בעברית מלאת חצץ ואבנים.; "זמן צהוב" קורא גרוסמן למצב הרע,; "הכל פוליטיקה" אומר עבד הממהר.; הוא משוטט כמו ארנב מין מטרה נעה,; הוא משוטט מבית עד באר.; ליד הצומת יש מחנק מחמסינים ומאובך.; אין פה אהבה רק גללים של חמורים,; ערבים בלילה, מהירים, דקים כגומא,; השליכו רימונים, לא סל תמרים מדובללים.; אין כוח עוד בתל אביב ובקלקיליה.; "הכל פוליטיקה" אומר עבד הממהר.; שיבולים פורחות, אביב, ממש אידיליה.; ציוץ גובר מבית עד באר.; צריך לומר את זה,צריך לשיר את זה בצער; עוד לא למדנו כלום כך התברר.; "עם הזמן עוד תלמדו עלינו משהו יש צורך"; אומר עבד וממהר, שפוף ולא מתחרט.; "איך השמים שלכם הם כמו שלנו, הם כמו של עוד,; והשדה שלי אני שלו כמו פרי לעץ"; עם החמור עבר ליד באר המים,; כדור או אבן זה לא פייר,; פגעו בעבד הממהר.; הכל מבני אדם - לא משמים.; עוד לא למדנו כלום כך מתברר.; צריך לומר את זה,צריך לשיר את זה בצער; עוד לא למדנו כלום כך התברר.; 